1. Bəli. İxtisas seçimində bütün tanışlarım müəllimlik yazmağımı tövsiyyə edirdilər. Onlara görə İT sahəsində qızlar inkişaf edə və iş tapa bilməzlər. Amma İT-yə olan marağım və özümə inamım sayəsində kompüter mühəndisliyi ixtisası seçdim. Bu həyatımda atdığım ən cəsarətli addımım idi. Çünki bu ixtisasa qəbul olanda bu sahə haqqında heç bir biliyə sahib deyildim. Kənd məktəbində oxuyurdum və bildiyiniz kimi də rayonda İT sahəsi haqqında fikir formalaşmayıb. Bu addımım gələcəkdə həm də Azərbaycan qızlarının həyatını dəyişəcək. Mən çox çətin və keşməkeşli yollardan keçərək bu səviyyəyə çatmışam. İstəmirəm ki, qızlarımız bu çətinliyi görsün. Ona görə də onların da şansı mən olacam. Mənə sizin açdığınız yollar kimi onlara da aydınlıq yolu mən göstərəcəm.
2. Bu qrant sayəsində özümü İT sahəsində inkişaf etdirəcək , xaricdə magistr təhsilim üçün ingilis dili kursuna gedərək İELTS sertifikatını əldə edə biləcəyəm. 5 il olmasa belə ən azı 2 il ərzində özümü Back-end developer olaraq , artıq çətinlik görəcək yox , qızlarımıza asanlıq yaradacaq səviyyədə görürəm. Bayaq da dediyim kimi rayonda İT sahəsi anlayışı formalaşmayıb və bu qızlar üçün daha da qəliz məsələdir. Rayonda öz kursumu açaraq qızlarımıza bu sahədə pulsuz kurslar təklif etməyi , təhsildən maddiyyata görə geri düşənlərə maddi yardım göstərməyi planlayıram. Çünki gələcək gəncliyindir. Gənclik isə bizim ayaqda durmaq üçün dayağımızdır.
3. Ədalətsizliyi bütün həyatım boyu görmüş biri olaraq ədaləti təmin etmək istəyərdim. 5 günlük dünyada 5 gün müharibə olur(xüsusən də Qəzza). Xəyallarını yaşamayan günahsız insanlar ölür. Və heç kim də “DUR” demir buna. Hər kəs öz normal həyatını yaşayır və “mənim düzənim pozulmadısa başqalarına nə istəyir olsun” düçüncəsindədirlər.

Bundan əlavə insanlarımız müharibədə bizim üçün canından keçənləri 10 saniyə belə yada salmırlar. Qarabağ müharibəsində 3000+ Şəhid verdik. Millətimiz ancaq matəm günlərində “story və status” paylaşmaqdan başqa heç nə bilmir. Ən əsas da bilmirlər ki , tarix unudulanda təkrarlanır. Ona görə də insanlarda unutqanlığı da dəyişmək istərdim. Bu yaşıma qədər ünsiyyətdə olduğum bütün insanlara “Şəhidləri unutmamağı” aşılamışam. Ən böyük vəzifələrimdən biri də ömrüm boyu elə bu olacaq.

4.